Andrzej Sapkowski

Ο **Andrzej Sapkowski** γεννήθηκε το 1948 στο Łódź της Πολωνίας. Σπούδασε οικονομικές επιστήμες κι εργάστηκε στο αντικείμενό του για πολλά χρόνια προτού ξεκινήσει τη συγγραφική του πορεία.

Το πρώτο του διήγημα, "The Witcher" ("Wiedźmin"), δημοσιεύτηκε το 1986 στο περιοδικό Fantastyka, γνωρίζοντας μεγάλη επιτυχία τόσο σε αναγνώστες, όσο σε κριτικούς. Ο συγγραφέας έγραψε συνολικά οχτώ βιβλία με αυτό το θέμα, τρεις συλλογές διηγημάτων και πέντε μυθιστορήματα. Αυτή η σειρά με θέμα όχι μόνο τον κόσμο του Witcher, αλλά και άλλα έργα του τον έχουν κάνει την πιο σημαντική μορφή της λογοτεχνίας του φανταστικού στην Πολωνία.

Ο κύριος χαρακτήρας του, ο witcher Γκέραλτ της Ρίβια, είναι ένας μεταλλαγμένος κυνηγός τεράτων που έχει εκπαιδευτεί από την παιδική ηλικία να προστατεύει τους ανθρώπους από τα επικίνδυνα τέρατα. Μικρά αγόρια παίρνονταν από τις οικογένειές τους, σύμφωνα με νόμους πεπρωμένου και ηθικής, και αφού υποβάλλονταν σε μαγείες, αλχημείες και ειδικές δίαιτες επιζούσαν από τις δοκιμασίες κι εκπαιδεύονταν σκληρά για να ολοκληρωθούν ως επαγγελματίες πολεμιστές και κυνηγοί βασιλίσκων, βαμπίρ, απέθαντων και άλλων αφύσικων πλασμάτων που απειλούσαν το ανθρώπινο είδος.

Ο Γκέραλτ ζει σε ένα σκληρό κόσμο διφορούμενης ηθικής, μα παρόλα αυτά κατορθώνει να διατηρήσει τον δικό του κώδικα δεοντολογίας. Ταυτόχρονα, κυνικός και ευγενής φιλόσοφος, μα και άγριος σαν λύκος, και είναι σίγουρα μια ξεχωριστή μορφή στον κόσμο της φανταστικής λογοτεχνίας.

Ο κόσμος, στον οποίο οι περιπέτειες του λαμβάνουν χώρα, οφείλει πολλά στον J.R.R. Tolkien, ενώ, επίσης, επηρεάζεται σημαντικά από την Πολωνική ιστορία και τη Σκανδιναβική Μυθολογία.

Ο Andrzej Sapkowski έχει κερδίσει πέντε βραβεία, μεταξύ των οποίων για τις ιστορίες «Mniejsze zło» (Ελληνικά: Το Μικρότερο Κακό) (1990), «Miecz przeznaczenia» (Ελληνικά: Το Ξίφος του Πεπρωμένου) (1992) και «W leju po bombie» (Ελληνικά: Σε μια βόμβα Κρατήρας) (1993), και δύο για το μυθιστόρημα «Krew elfów» (Ελληνικά: Το Αίμα των Ξωτικών) (1994) και «Narrenturm» (Ελληνικά: Ναρεντούρμ) (2002). Επίσης, κέρδισε το Ισπανικό βραβείο Ignotus για την καλύτερη ανθολογία «Ostatnie życzenie» (Ελληνικά: Η Τελευταία Ευχή) το 2003, και για το «Muzykanci» (Ελληνικά: Οι μουσικοί) ως το καλύτερο ξένο διήγημα το ίδιο έτος.

Το 1997, ο Sapkowski κέρδισε το διάσημο βραβείο Polityka, το οποίο απονέμεται ετησίως σε καλλιτέχνες που έχουν ισχυρές προοπτικές για διεθνή επιτυχία.

Το 2001, μια μίνι τηλεοπτική σειρά 13 επεισοδίων βασισμένη στο Witcher κυκλοφόρησε στην Πολωνία και διεθνώς με τίτλο The Hexer (Πολωνικά: Wiedźmin, Ελληνικά: Ο Βασκανίστης). Μια ταινία με τον ίδιο τίτλο κυκλοφόρησε, αλλά και οι δύο παραγωγές σημείωσαν εμπορική αποτυχία.

Τα βιβλία του Sapkowski έχουν μεταφραστεί σε Τσέχικα, Ρωσικά, Λιθουανικά, Γερμανικά, Ισπανικά, Γαλλικά και Πορτογαλικά. Η Αγγλική μετάφραση του The Last Wish (Ελληνικά: Η Τελευταία Ευχή) δόθηκε στη δημοσιότητα στην Αγγλία από την Gollancz και στις ΗΠΑ το 2007 και το 2008, αντίστοιχα. Το μυθιστόρημα «Krew elfów» (Ελληνικά: Το Αίμα των Ξωτικών) κυκλοφόρησε στην Αγγλία το 2008.

Η Πολωνική εταιρία ανάπτυξης βιντεοπαιχνιδιών, CD Projekt, επίσης, δημιούργησε ένα παιχνίδι για προσωπικούς υπολογιστές που βασίζεται σε αυτό το σύμπαν. Ονομάζεται «The Witcher» και κυκλοφόρησε τον Οκτώβριο του 2007. Γνώρισε μεγάλη επιτυχία και κυκλοφόρησε την Ενισχυμένη Έκδοση του παιχνιδιού το Φθινόπωρο του 2008. Η εταιρία υποσχέθηκε περισσότερο Witcher στο μέλλον, έχοντας ήδη αναγγείλει την κυκλοφορία του αγαπημένου παιχνιδιού και σε κονσόλες. Η υπόσχεση τηρήθηκε μετά από δύο χρόνια.

## ΒΙΒΛΙΟΓΡΑΦΙΑ

### Το έπος The Witcher

#### Συλλογές διηγημάτων

* Wiedźmin (1990) (περιλαμβάνει 5 ιστορίες, 4 επανεκδόθηκαν στο Η Τελευταία Ευχή, μία στο Κάτι Τελειώνει, Κάτι Αρχίζει)
* Το Ξίφος του Πεπρωμένου (Ελληνικά: Το Ξίφος του Πεπρωμένου, Πολωνικά: Miecz przeznaczenia) (1992) (6 ιστορίες)
* The Last Wish (Ελληνικά: Η Τελευταία Ευχή, Πολωνικά: Ostatnie życzenie) (1993) (7 ιστορίες)
* Κάτι Τελειώνει, Κάτι Αρχίζει (Ελληνικά: Κάτι Τελειώνει, Κάτι Αρχίζει, Πολωνικά: Coś się kończy, coś się zaczyna) (2000)

#### Το έπος (μυθιστορήματα)

* Blood of Elves (Ελληνικά: Το Αίμα των Ξωτικών, Πολωνικά: Krew elfów) (1994)
* Time of Contempt (Ελληνικά: Οι Καιροί της Περιφρόνησης, Πολωνικά: Czas pogardy) (1995)
* Baptism of Fire (Ελληνικά: Βάπτισμα Πυρός, Πολωνικά: Chrzest ognia) (1996)
* Tower of Swallows (Ελληνικά: Ο Πύργος του Χελιδονιού, Πολωνικά: Wieża Jaskółki) (1997)
* The Lady of the Lake (Ελληνικά: Η Κυρά της Λίμνης, Πολωνικά: Pani Jeziora) (1999)

### Τριλογία Narrenturm (ή τριλογία Hussite)

* Narrenturm (2002)
* Warriors of God (Boży bojownicy) (2004)
* Lux perpetua (2006)

### Άλλες δουλειές

* The Eye of Yrrhedes (Oko Yrrhedesa) (1995), roleplaying game
* The World of King Arthur. Maladie (Świat króla Artura. Maladie.) (1995) δοκίμιο και μια ιστορία τοποθετημένη στη μυθολογία του βασιλιά Αρθούρου.
* Manuscript Discovered in a Dragon's Cave (Ελληνικά: "Χειρόγραφο που ανακαλύφθηκε στη σπηλιά ενός δράκου" / Polish: "Rękopis znaleziony w Smoczej Jaskini") (2001) φανταστική εγκυκλοπαίδεια.